Jobbatical

Jobbatical on 2014. aastal loodud Eesti idufirma, mis algul tegeles rahvusvahelise töövahendusega, kuid 2020. aastal profileerus firmadele osutatavatele ümberasumis- ja immigratsiooniteenustele. Firma asutaja ja tegevjuht on Karoli Hindriks."Jobbatical lõpetab inimestele töökohtade otsimise ja muudab oma äri" Geenius, 06.08.2019 (vaadatud 07.09.2020)

Jobbatical asutati 2014. aastal Eesti Arengufondi investeerimisettevõtte SmartCap ning Eesti, Soome, Läti ja Vene investorite toel, kes kogusid 260 000 eurot. Tollal kirjeldas Hindriks firma äriideed töövahendusena karjääripauside ajaks, mil inimesed saavad tegeleda projektidega teistes riikides: "Londoni tippturundajat täiskohaga Tartusse tuua oleks väga keeruline ja kallis, kuid kolmekuuline projekt Tartus võiks talle olla seiklus ja võimalus välja astuda oma tavapärasest suurlinna mürast.""SmartCap ja nimekad äringlid viiest riigist investeerivad professionaalide tööportaali Jobbatical.com" Arengufond, 2016 (vaadatud 07.09.2020) Jobbaticalist loodeti leevendust ka töötajate puudusele Eesti IT-sektoris. Firmat kirjeldati tööportaalina ning selle sihtrühmaks nimetati üle viie aasta töötanud spetsialiste, kes otsivad inspireerivat ajutist projekti.Merlin Mägi, [https://www.ituudised.ee/uudised/2014/10/31/kas-jobbatical-leevendaks-it-toojou-puudust "Kas Jobbatical leevendaks IT-tööjõu puudust?" Äripäev/IT-uudised, 31. oktoober 2014 (vaadatud 07.09.2020)

2015. aasta lõpetas Jobbatical kahjumiga 410 477 eurot."Jobbatical finishes year with over €400,000 deficit" ERR, 22.08.2016 (vaadatud 07.09.2020) 2017. aastal kogus ettevõte 3,4 miljonit eurot investeeringuid, tõi Eestisse üle 100 tippspetsialisti ja teenis 2 miljonit eurot kahjumit. Töötajate arv tõusis 17 täiskohalt 28ni. Töövahendusplatvormil oli üle 800 000 kasutaja 196 riigist, 2018. aastal avati harukontor Singapuris."Jobbaticali aasta: 100 Eestisse toodud spetsialisti ja 2 miljonit eurot kahjumit" Postimees, 3. august 2018 (vaadatud 07.09.2020) Majanduskriisi ajal kaasas firma 2,6 miljonit eurot, ehkki pidi ära jätma planeeritud agressiivse laienemise.Kristel Härma, "Kriisis 2,6 miljonit kaasanud Hindriks: agressiivsema plaani jätsime ära" Äripäev, 8. mai 2020 (vaadatud 07.09.2020)

2020. aastaks oli Jobbatical kogunud investoritelt 7,9 miljonit dollarit, viimane investeerimisring tõi 2017. aastal 4 miljonit dollarit. Ettevõtte klientide seas on olnud Twilio, TransferWise, Pipedrive, Veriff jt. 2019. aasta augustis teatas ettevõte profiilimuutusest, millega suletakse poole miljoni erakliendi kontod ning loobutakse töövahendusest, keskendudes selle asemel ümberasumis- ja immigratsiooniteenustele, mida osutatakse ettevõtetele uute töötajate tarbeks.Harry Tuul "Karoli Hindriks pööras idufirma ümber ja sai investoritelt kopsaka rahasüsti" Geenius, 07.05.2020 (vaadatud 07.09.2020)

Viited

Välislingid
 Harry Tuul "Karoli Hindriks pööras idufirma ümber ja sai investoritelt kopsaka rahasüsti" Geenius, 7. mai 2020
 "SmartCap ja nimekad äriinglid viiest riigist investeerivad professionaalide tööportaali Jobbatical.com" Arengufond, 2016

Kategooria:Eesti ettevõtted